Z A P I S N I K
34. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 20. ožujka 2024. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Danijel Jagušt, Kruno Vuk, Jure Tomičić, Jadranka Apostolovski, Lorena Malec Mlinarić, Maja Pleić

ODSUTNI ČLANOVI VIJEĆA:
Mladen Kljaić

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 34. sjednicu Vijeća Mjesnog odbora Šestine.

Vijeće jednoglasno prihvaća zapisnik 33. sjednice Vijeća, održane 20. veljače 2024. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Zahtjevi za korištenje prostora
1. Tekuća problematika 
1. Pitanja, prijedlozi i obavijesti


[bookmark: _Hlk154052100]Ad.1. Zahtjevi za korištenje prostora

Predsjednik Vijeća iznosi zahtjeve korisnika za povremeno korištenje prostora te daje na glasanje gdje Vijeće donosi sljedeće odluke:

· UVVP GZZŽ –odobravaju se traženi termini
· Sport za sve –odobravaju se traženi termini
· SDP – odobrava se samo jedna srijeda u mjesecu u traženom vremenskom periodu (pravilo vrijedi za sve političke stranke da imaju korištenje prostorija do 2 h/ mjesečno tj. jedan termin
· Multimedijalna koliba – odobravaju se traženi termini
· HSS – odobren termin (III. ponedjeljak u mjesecu od 18 – 20 h)
· GLAS – odobren termin (I. četvrtak u mjesecu od 18 – 20h)
· Šestinček – odobravaju se traženi termini
· Udruga za očuvanje Šestina – odobravaju se traženi termini

Vijeće je sve odluke o odobrenju termina donijelo jednoglasno. 


Ad.2. Tekuća problematika

Predsjednik Vijeća otvara točku dnevnog reda o tekućoj problematici:
· Sanacija šahtova za oborinsku odvodnju u ulici Šestinska cesta kod kč.br. 14
te u ulici Benkov put 2 šahta odvodnje kod kč. br. 3b još uvijek nije odrađena
· Ulica Benkov put uskoro ide u sanaciju vodovodnih cijevi iz projekta grada te će se vjerojatno nakon toga odraditi i sanacije svih šahtova. Trasa kopanja je označena.
· Živica u Šestinskom prilazu i dalje nije sanirana te se po tome pitanju nema nikakvog pomaka, niti pritiska nadležnih službi kao ni postupanja po donesenom rješenju.
· Prometno ogledalo na izlazu iz ulice Bjelevina još nije postavljeno
· Tabla oznake ulice Herici još uvijek nedostaje
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· Najavljen je projekat izmjene cijevi gradskog vodovoda u ulici Šestinski Vijenac (od DVD-a Šestine do kružnog toka – Pantovčak) za vrijeme ljetnih praznika
· Radovi na dječjem igralištu kod DVD-a Šestine napreduju no produljen je rok do kraja svibnja zbog sitnih poteškoća.
· Kod dječjeg parka Sjevernjak još uvijek nedostaje kanta za otpad i obavijesna ploča


Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

Vijećnik Danijel Jagušt napominje kako bi bilo potrebno izvršiti provjeru ispravnosti (nagazne podloge) semafora prema školi u ulici Mlinovi sa križanjem ulica Podrebernica i Kalabarevo vrelo zbog učestalog crvenog svijetla na glavnoj cesti (Mlinovi) i kada nema prometa iz sporednih ulica. 

Vijećnica Jadranka Apostolovski postavlja pitanje mini bus linije kroz Dediće i postavljanja semafora u ulici Dedići na najužem dijelu. 
Predsjednik odgovara kako nema novih informacija niti ikakvog pomaka od zadnjeg očevida.

Sjednica je završila u 18:00 sati. 


KLASA: 024-08/24-003/538
URBROJ: 251-13-11-2/003-24-2
U Zagrebu, 20. ožujka 2024.

Zapisnik obradila: Mirela Gašpert Bertić

              Zapisnik vodio:             					 Predsjednik Vijeća
                Jure Tomičić, v.r.  				        Mjesnog odbora Šestine:
		  			      Kruno Vuk, v.r.	

